ཆ) ཐིམ་ཕུ་རྫོང་ཁ་འོག་ཀ་ཝང་རྒེད་འོག་བོད་སྒར་རྣམ་གླིང་གཞིས་ཆགས་ནི་ཕྱི་ལོ་༡༩༧༠ ལོར་གསར་འཛུགས་གནང་བ་དང༌། དེ་རྗེས་རྫོང་དགའ་དངོས་གྲུབ་རྡོ་རྗེ་ལགས་ནས་ཕྱི་ལོ་༡༩༧༡ ནས་༡༩༨༠ བར་སློབ་དགེ་གནང༌། སློབ་ཕྲུག་གྲངས་༣༠ སྐོར་ཡོད་པ་དང༌། སློབ་དེབ་སོགས་རང་གཞུང་ཤེས་རིག་ལས་ཁུངས་ནས་གནང་མུས་ཡིན། ལས་ཤག་དང་སློབ་ཁང་མི་མང་ནས་གཞིས་ཆགས་སྐབས་བརྒྱབ་ཡོད་པས་དཀའ་ངལ་མེད། ཕྱི་ལོ་༡༩༧༤ ནང་བོད་མིའི་ཐོག་རྡོག་ཏུ་འགྱུར་བའི་རྙོག་གླེང་བྱུང་བ་ནས་བོད་མི་ཆིག་སྟོང་ལྔ་བརྒྱ་ལྷག་ཙམ་རྒྱ་གར་ནང་གནས་སྤོས་གནང་དགོས་ཆགས་པ་དང་བོད་གཞིས་སློབ་དགེ་དངོས་གྲུབ་རྡོ་རྗེ་ལགས་ཕྱི་ལོ་༡༩༨༠ ནས་རྒྱ་གར་ལྡེ་ལྡུན་བདེ་སྐྱིད་གླིང་གཞིས་ཆགས་ཁོངས་གནས་སྤོས་ཟིན་པ་ནས་སློབ་གྲྭ་རང་བཞིན་སྒོ་ཐེབས་ཡོད། སློབ་ལོ་ཐོན་པ་རྣམས་ཕ་མའི་འདོད་མོས་བཞིན་རྒྱ་གར་གཏན་སློབ་དང་ས་གཞུང་ཉིན་སློབ་ནང་སློབ་ཡོན་རྩ་ཆག་ཐོག་ནས་སློབ་འཇུག་གནང་ལམ་ཞུས་ཡོད།